Man vas ná hy glo sy vrou slaan, verkrag | Nuus24
Johannesburg – 'n Man (55) is in hegtenis geneem nadat hy na bewering sy vrou in Zola, Soweto, verkrag het, het die polisie in Gauteng gesê.Ao. Kay Makhubela, polisiewoordvoerder, het gesê die man het glo sy vrou op 17 Februarie geslaan en verkrag toe sy van 'n partytjie af teruggekeer het."Die man het haar klere uitgetrek, haar geslaan en verkrag."Die vrou het die saak by die polisie aangemeld en die man is Dinsdag in hegtenis geneem.Hy sal na verwagting Donderdag in die Protea-landdroshof verskyn.– Volg Nuus24 op Twitter